**ΕΠΙΣΤΟΛΗ**

**ΣΠΥΡΙΔΩΝΑ ΓΕΡΑΣΙΜΟΥ ΛΥΚΟΥΔΗ**

**=================================**

**Αγαπητέ μου συγγραφέα και ποιητή, Καπετά-Γιώργο Σπηλιώτη, παρέλαβα το νέο σου βιβλίο Η ΜΥΘΟΛΟΓΙΑ ΤΩΝ ΑΣΤΕΡΙΩΝ, το οποίον με συνεπήρε και με άφησε ξάγρυπνο διαβάζοντας το όλη την νύχτα.**

**Με τον υπέροχο λόγο σου και τις θαυμάσιες εικόνες που περιγράφεις, ταξίδεψα στα άστρα σαν ένας νοητικός ταξιδευτής, αφού το έργο σου μας ταξιδεύει, μας εκτοξεύει στην κυριολεξία, να περιηγηθούμε στο αχανές σύμπαν.**

**Διαβάζοντας έγινα κοινωνός της ιστορίας των αστεριών και της Αστρονομίας των Ελλήνων προπατόρων μας, αφού αυτοί είναι οι πρώτοι διδάξαντες, διότι πρώτοι αυτοί ανακάλυψαν και περιέγραψαν όλα ουράνια σώματα, όπως προκύπτει και από την Ελληνική ονοματοδοσία τους.**

**Αγαπητέ φίλε Γιώργο, είναι τιμή μου να σε θεωρώ φίλο μου, φίλο μου όχι με την κοινή έννοια του όρου, αλλά φίλο με την έννοια της συνήχησης, με έναν ανώτερο πνευματικό άνθρωπο, από τον οποίον ο κάθε ευτυχής φίλος του, εισπράττει πνευματικά οφέλη, λουόμενος με το πνευματικό φως που εκπέμπει, όπως εσύ.**

**Περιμένω με αγωνία το βιβλίο σου για τον Πυθέα.**

**Σε ευχαριστώ από ψυχής.**

**Είθε να αυξάνεις και να εμπλουτίζεις τον πνευματικό σου λόγο, θα ωφελεί όλους μας.**

**Με ειλικρινή εκτίμηση**

**Σπυρίδων Γερασίμου Λυκούδης.**

**ΑΘΗΝΑ 2/2/2019**